Stephanus Krascheninnikow
Stephanus Krascheninnikow Res apud Vicidata repertae: Nativitas: 18 Octobris 1711, 11 Novembris 1711, 31 Octobris 1711; Moscua Obitus: 12 Februarii 1755; Petropolis Patria: Regnum Russicum, Imperium Russicum Memoria Sepultura: Lazarev Cemetery Stephanus Petri filius Krascheninnikow seu Krascheninnikovius (Russice Степан Петрович Крашенинников, tr. Stepan Petrovič Krašeninnikov; Moscuae natus die 31 Octobris anno 1711, Petropoli mortuus die 25 Februarii anno 1755) fuit botanista, geographus, ethnographus et explorator Siberiae et Camtschatcae Russicus. In Academia Slavo-Graeco-Latina educatus est, postea in Petropoli studens et annis ab 1733 ad 1736 comes itineris Ioannis Georgii Gmelini in Siberia, Krascheninnikow initio anni 1737 missus est ad Camtschatcam, quam paeninsulam usque ad annum 1741 explorabat, anno 1743 enim Petropolim revenit. Ab anno 1745 adiunctus et ab anno 1750 professor historiae naturalis et botanicae Academiae Scientiarum Petropolitanae, etiam ab anno 1750 rector universitatis et inspector gymnasii huius Academiae fuit. Observationes suas descripsit in operibus suis scientificis, quorum notissimum est liber Descriptio terrae Camtschatcae («Описание земли Камчатки»), anno 1756 in lucem editus. Fere 30 species plantarum et promunturium in honorem Krascheninnikovii vocantur. Siglum eius nominibus botanicis subscriptum est "S.Krasch." (apud IPNI reperiendum)